Na die jaarvergadering, om 12:30, sal die Museum amptelik deur ds Stephan Botha heropen word met ’n oorsig oor die agtergrond en doel van die SP Engelbrecht-museum. Om 12:45 vind die seremoniële oopsluit van die Museum deur ds Willie Roos (99 jaar oud en 75 jaar predikant) plaas.
Min mense is egter bewus daarvan dat ons belydenisskrifte drie van baie is. In die tyd van die Kerkhervorming het daar elke paar jaar ’n nuwe belydenisskrif die lig gesien. Dit is gewoonlik in verskillende dorpe of streke opgestel.
Een van die eerste belydenisskrifte wat tydens die Kerkhervorming ontstaan het, is die 67 Stellings van Zürich wat in 1523 opgestel is. In Zürich het daar tussen predikante, kerkleiers en owerhede ’n dispuut ontwikkel oor die prediking van die evangelie. Die gevolg was dat Huldreich Zwingli Sewe-en-sestig Stellings vir bespreking voorberei het, met die oog op ’n dispuut (disputatio) van kerkleiers. Op 29 Januarie 1523 het die eerste dispuut plaasgevind.
Verskeie het die uitnodiging aanvaar, en op 6 Januarie 1528 het die dispuut plaasgevind. Die dispuut het 20 dae geduur, gekenmerk deur intense debat tussen die Rooms-Katolieke en Reformatoriese teoloë. Daar is noukeurig notule gehou van die verrigtinge, en dit is aan die owerheid oorhandig. Die owerheid van Bern het op 7 Februarie 1528 ’n edik uitgevaardig en dit verpligtend vir alle predikante gemaak om die Tien Stellings te onderteken. Die edik het ook die Rooms-Katolieke mis sowel as die magte van die biskoppe afgeskaf.
In ’n volgende aflewering vertel ons van nog ander belydenisskrifte wat in die 16de eeu ontstaan het.